La Junta Local contra el Càncer de Burjassot inicia el curs amb una xarrada sobre salut general
2025-07-24

Setembre és mes de nous començaments i de nous objectius i propòsits, molts ells relacionats amb els hàbits saludables i la cura de la salut, lluny ja dels possibles excessos estiuencs. Per això, la Junta Local contra el Càncer de Burjassot vol ajudar la ciutadania a reconduir les bones rutines i contribuir a la promoció de la salut en general. Ho farà a través d’una xarrada formativa que tindrà lloc dimarts que ve, 17 de setembre, a les 18:30h, a la Casa de Cultura.

Alimentació saludable, cura de la pell després de llargues exposicions al sol, higiene íntima, retorn venós o trànsit intestinal són alguns dels temes que s’abordaran en aquesta xarrada que estarà impartida per Laura Jiménez Sánchez, Olga Navarro Benlloch i Bàrbara Gómez-Taylor. L’entrada és oberta al públic i gratuïta.